|  |  |
| --- | --- |
|  |  |
|  | Lisa 4  Toetusleping nr 14-8.7/13-1 |

**Sisejulgeolekufondi (ISF)**

**TEGEVUSTE LÕPPARUANNE**

|  |  |
| --- | --- |
| **Toetuse saaja** | Välisministeerium |
| **Projekti pealkiri** | Schengeni viisade menetlejate täiendkoolitus |
| **Projekti tunnus** | ISFB-3 |
| **Toetuslepingu number** | 14-8.7/13-1 |
| **Aruandlusperiood** *(projekti algus – projekti lõpp; pp.kk.aa-pp.kk.aa)* | 01.04.2015-31.10.2015 |
| **Valdkond**  *(märkida kohalduv(ad))* | Välispiiride ja viisade rahastamisvahend  ühise viisapoliitika toetamine  piirihalduse toetamine  Politseikoostöö, kuritegevuse tõkestamise ja selle vastu võitlemise ning kriisiohje rahastamisvahend  politseikoostöö ja kuritegevuse vastane võitlus  julgeolekuriskid ja kriisiohje |

**1. Elluviidud tegevused**

|  |  |  |  |  |
| --- | --- | --- | --- | --- |
| **Kavandatud kuu ja aasta** | **Tegevus** | **Tegevuse kavandatud tulemus** | | **Tegevuse tegelik tulemus ja läbiviimise aeg[[1]](#footnote-1)** |
| Aprill kuni juuni 2015 | Juunis toimuvate koolituste ettevalmistustöö**.** | | Koostatud on koolituse täpne ajakava, tehtud kokkulepped koolitajatega, koolituse läbiviimiseks vajalikud ruumid ja tehnilised vahendid on leitud ja tehnilised vahendid paigaldatud, läbiviimiseks vajalikud teenused on tellitud. | Koolituse ettevalmistamine toimus kavandatud ajal ja plaanipäraselt. Algsete plaanidega võrreldes muutus vaid ühe koolituspäeva läbiviimise koht, algselt SKA piirivalvekolledžisse Murastesse planeeritud sõrmejäljehõive, VISi ja viisaregistri koolituspäev (18.06) viidi parema efektiivsuse huvides samuti läbi SKA peahoones Kase tänaval. Lisaks VMile ja PPAle oli ettevalmistustöösse kaasatud ka SMIT. Arvestades tõsiasja, et koolitused kulgesid sujuvalt nii korralduslikus kui ka sisulises mõttes, võib ettevalmistustöö kvaliteeti hinnata väga heaks. |
| Juuni 2015 | Viisataotluste vastuvõtmisega tegelevate ametnike ja välisesinduste töötajate koolitus Eestis (koolitus toimub kahes grupis nädalase vahega). | | Paranevad töötajate professionaalsed oskused, mis on vajalikud viisataotluse sujuvaks, korrektseks ja kvaliteetseks menetlemiseks. | Juunis toimus koolitus kahes vahetuses: 11. ja 12 ning 18. ja 19. juunil, kokku osales koolitustel 40 VMi ja 30 PPA töötajat. PPA töötajad koolitati vaid sõrmejäljehõive, VISi ja viisaregistri osas (koolitused toimusid Sisekaitseakadeemia arvutiklassides 12. ja 18. juunil), VMi töötajaid koolitati lisaks veel dokumentide turvalisuse, petturite tuvastamise ja julgeolekuküsimustes (koolitused toimusid VMi peamajas vastavalt 11. ja 12. ning 19. juunil). Koolitused õnnestusid väga hästi. |
| Juuli 2015 | Juunis toimunud koolituse kohta vahearuande esitamine. | Korrektne vahearuanne koos nõutud lisadokumentidega on esitatud õigeaegselt. | | Vahearuanne esitati tähtajaliselt, Siseministeerium kiitis vahearuande heaks 5. oktoobril 2015. |
| Oktoober 2015 | Eesti välisesindustes Schengeni viisade menetlemisega tegelevate konsulaarametnike koolitus. | Paranevad konsulite teadmised ja oskused, mis on vajalikud muutuva julgeolekuolukorra tajumiseks ja viisataotlejatega seotud riskide korrektsemaks hindamiseks. | | Oktoobrikuine koolitus toimus 1., 2. ja 5. oktoobril Narvas ja Tallinnas, Narvas toimunud koolituse osa viidi läbi kahes vahetuses 1. ja 5. oktoobril. Koolituse peateemaks oli koostöö teiste asjasse puutuvate riigiasutustega, lisaks viisataotluse läbivaatamise käigus tehtavale koostööle pöörati tähelepanu ka sellele, mis toimub viisadega pärast nende väljastamist. Koolituse erinevatel etappidel osales kokku 40 Eesti esindustes Schengeni viisade menetlemisega tegelevat konsulit, sellistele ametikohtadele lähiajal siirduvat konsulit ning VMi peamajas Schengeni viisade menetlemisega kokku puutuvat ametnikku. Saatkondade või VMi peamaja töökorraldusest tulenevalt ei saanud paar inimest koolitusel täies mahus osaleda. Koolitus õnnestus väga hästi. |
| Oktoober ja november 2015 | Projekti lõpparuande koostamine ja esitamine | Korrektne aruanne on esitatud õigeaegselt. | | Välisministeeriumi palvel pikendas Siseministeerium lõpparuande esitamise tähtaega 2. detsembrini, aruanne esitati 30. novembril. |

**2. ISFi ühiste indikaatorite täitmine[[2]](#footnote-2)**

|  |  |  |  |  |  |  |
| --- | --- | --- | --- | --- | --- | --- |
| **ÜHISE VIISAPOLIITIKA TOETAMINE** | | | | | **Taotluses kavandatud sihttase** | **Tegelik sihttase** |
| Rahastamisvahendi toel välja töötatud konsulaarkoostöö meetmete arv: | | | | ruumide jagamine |  |  |
| ühised viisataotluskeskused |  |  |
| esindused |  |  |
| muud |  |  |
| Rahastamisvahendi toel ühise viisapoliitikaga seotud koolituse saanud töötajate arv: | | | | | **75** | **80** |
| Rahastamisvahendi toel ühise viisapoliitikaga seotud koolituskursuste arv: | | | | | **2** | **2** |
| Rahastamisvahendist toetatavate spetsialiseeritud ametikohtade arv kolmandates riikides: | | | | sisserändeküsimustega tegelevad kontaktametnikud |  |  |
| muud |  |  |
| Rahastamisvahendi toetusega välja arendatud või ajakohastatud konsulaaresinduste arv võrreldes kõigi konsulaaresindustega: | | | | |  |  |
| Rahastamisvahendi toetusega välja arendatud või ajakohastatud konsulaaresinduste protsent võrreldes kõigi konsulaaresindustega: | | | | | % |  |
| **PIIRIHALDUSE TOETAMINE** | | | | | **Taotluses kavandatud sihttase** | **Tegelik sihttase** |
| Rahastamisvahendi toel piirihaldusega seotud koolituse saanud töötajate arv: | | | | | **30** | **30** |
| Rahastamisvahendi toel piirihaldusega seotud koolituskursuste arv: | | | | | **0,5** | **0,5** |
| Rahastamisvahendi toel välja töötatud või ajakohastatud piirikontrolli (kontroll ja valve) infrastruktuuri ja vahendite arv: | infrastruktuur | | | |  |  |
| sõidukid (õhu-, maa- ja merepiirid) | | | |  |  |
| varustus/seadmed | | | |  |  |
| muud | | | |  |  |
| Rahastamisvahendi toetusel soetatud automaatse piirikontrolli väravate kaudu toimunud piiriületuste arv välispiiridel võrreldes piiriületuste koguarvuga:[[3]](#footnote-3) | väravate kaudu toimunud piiriületuste arv | | | |  |  |
| piiriületuste koguarv | | | |  |  |
| Euroopa piiride valvamise süsteemi (EUROSUR) raames loodud/edasi arendatud riikliku piirivalve infrastruktuuride arv: | riiklikud koordinatsioonikeskused | | | |  |  |
| piirkondlikud koordinatsioonikeskused | | | |  |  |
| kohalikud koordinatsioonikeskused | | | |  |  |
| muud koordinatsioonikeskused | | | |  |  |
| **POLITSEIKOOSTÖÖ JA KURITEGEVUSE VASTANE VÕITLUS** | | | | | **Taotluses kavandatud sihttase/**  **näitaja** | **Tegelik sihttase/**  **näitaja** |
| Rahastamisvahendist toetust saanud ühiste uurimisrühmade ja valdkondadevahelise kuritegevusega seotud ohte käsitleva Euroopa platvormi (EMPACT) raames käivitatud projektide arv, sh osalevad liikmesriigid ja ametiasutused:[[4]](#footnote-4) | | | projektide arv | |  |  |
| uurimisrühmade arv | |  |  |
| juht (liikmesriik) | |  |  |
| partnerid (liikmesriigid) | |  |  |
| osalevad ametiasutused | |  |  |
| osalev ELi amet (Eurojust, Europol) *(kui kohaldub)* | |  |  |
| Rahastamisvahendi abiga piiriülestes küsimustes koolitust saanud õiguskaitseametnike arv ja nende koolituse kestus (*koolituspäevade arv inimese kohta*):[[5]](#footnote-5) | | | **kuritegevuse liikide kaupa[[6]](#footnote-6)** (osutatud ELi toimimise lepingu artiklis 83): terrorism, inimkaubandus ning naiste ja laste seksuaalne ärakasutamine, ebaseaduslik uimastikaubandus, ebaseaduslik relvaäri, rahapesu, korruptsioon, maksevahendite võltsimine, arvutikuriteod ja organiseeritud kuritegevus **või** | |  |  |
| **õiguskaitse horisontaalsete valdkondade kaupa[[7]](#footnote-7)**: teabevahetus, operatiivkoostöö. | |  |  |
| Kuritegevuse tõkestamise valdkonna projektide arv ja nende rahaline väärtus vastavalt kuritegevuse liikidele (osutatud ELi toimimise lepingu artiklis 83: terrorism, inimkaubandus ning naiste ja laste seksuaalne ärakasutamine, ebaseaduslik uimastikaubandus, ebaseaduslik relvaäri, rahapesu, korruptsioon, maksevahendite võltsimine, arvutikuriteod ja organiseeritud kuritegevus):[[8]](#footnote-8) | | | | |  |  |
| Rahastamisvahendist toetust saanud projektide arv, mille eesmärk on parandada õiguskaitsega seotud teabevahetust seoses Europoli andmesüsteemide, -hoidlate või kommunikatsioonivahenditega:[[9]](#footnote-9) | | | | |  |  |
| **JULGEOLEKURISKID JA KRIISIOHJE** | | | | | **Taotluses kavandatud sihttase/**  **näitaja** | **Tegelik sihttase/**  **näitaja** |
| Rahastamisvahendi abiga kasutusele võetud ja/või täiendavalt ajakohastatud vahendite arv, mille eesmärk on hõlbustada liikmesriikidel elutähtsa infrastruktuuri kaitset kõigis majandussektorites:[[10]](#footnote-10) | | | | |  |  |
| Rahastamisvahendist toetust saanud projektide arv, mis on seotud sisejulgeoleku valdkonna riskide hindamise ja juhtimisega:[[11]](#footnote-11) | | | | |  |  |
| Rahastamisvahendi abiga korraldatud ekspertide kohtumised, õpikojad, seminarid, konverentsid, väljaanded, veebisaidid ja (veebipõhised) konsultatsioonid[[12]](#footnote-12): | | seotud elutähtsa infrastruktuuri kaitsega | | |  |  |
| seotud riskijuhtimise ja kriisiohjamisega | | |  |  |

**3. Analüüs ning hinnang projekti tegevustele ja eesmärkide saavutamisele *(kui kohaldub, põhjendada planeeritud ja tegelike tulemuste erinevusi, muudatusi kulude arvestamisel ja juhtimissüsteemis).***

|  |
| --- |
| Projekti tegevused õnnestusid täielikult, koolitused suudeti läbi viia efektiivselt ning tagasiside arvestades ka koolitatavatele huvitavalt ja köitvalt.  **Juunikuise koolituse** peateemaks oli viisataotlejate sõrmejälgede hõivamine ja selle esimesed reaalsed tulemused on käes juba praegu – tänaseks on VIS täies mahus tööle rakendatud ja sellega koos ka viisataotlejatelt sõrmejälgede hõivamine täies hoos kõikides väljaspool Euroopa Liitu asuvates viisataotlusi menetlevates Eesti esindustes, esimeste suurte viisaesindustena alustasid 25. juunil kõigi viisataotlejate sõrmejälgede hõivamist Eesti esindused Minskis, Kiievis ja Tbilisis (nende kolme esinduse peale kokku võetakse aastas vastu üle 50 000 viisataotluse, mis on ligikaudu kolmandik kõigist Eesti esindustes esitatavatest viisataotlustest), riburada on järgnenud ka Venemaal, Hiinas ja Indias asuvad esindused. Üleminek sõrmejälgede hõivamisele on kulgenud sujuvalt, esinenud on vaid üksikuid tehnilisi probleeme. Samuti on paranenud meie esinduste poolt VISi edastatavate sõrmejälgede kvaliteet.  Juunikuisel koolitusel andis täiendavat lisaväärtust koolituse korraldajatele ja osalejatele tõsiasi, et sõrmejäljehõive, VISi ja viisaregistri koolitusel osalesid lisaks VMi töötajatele ka PPA töötajad. Seda laadi samas protsessis osalevate erinevate ametkondade esindajate koos koolitamist tuleks kindlasti jätkata.  **Oktoobrikuise koolituse** peateemaks oli konsulite koostöö teiste asjasse puutuvate riigiasutustega – PPA ja Kaitsepolitseiametiga. Kui koostööd kaitsepolitsei ja PPA selle struktuuriüksusega, kes tegeleb viisataotluste kooskõlastamisega, on erinevatel konsulitele suunatud koolitustel arutatud ka varem, siis seekordsel koolitusel said konsulid ka ülevaate sellest, kuidas toimub nende antud viisadega Eestisse sisenevate välismaalaste kontroll Eesti välispiiril. Koolituse see osa toimus Narva maanteepiiripunktis, lisaks said konsulid Narva kordonis ülevaade ka sellest, kuidas toimub Eesti välispiiri valvamine üldiselt.  Lisaks erinevate ametkondade vahelise koostöö küsimustele olid koolituse Tallinnas toimunud päeval arutelu all ka esinduste viisatöö korralduse erinevad aspektid, seda nii tehnilise kui ka sisulise poole pealt. Selliseid arutelusiid, mille eesmärgiks on veelgi ühtlustada seda, kuidas erinevates Eesti välisesindustes Schengeni viisasid menetletakse, on kindlasti plaanis korraldada ka tulevastel koolitustel.  **Koolituste tagasiside** näitab, et absoluutne osa tagasiside andnutest pani toimunud koolitustele üldhindeks väga heaks: juunikuise koolitusel andsid nii kõrge hinnangu kõik tagasiside vormi täitnud osalejad ning oktoobrikuus 90% tagasiside andjatest (10% panid koolitusele hinde hea). Ka koolituste üksikute osade kohta antud hinnangud on kõrged, valdavalt väga head. Eraldi toodi juunikuise koolituse kohta välja võimalust harjutada juhendajate käe all sõrmejälgede hõivamist ning oktoobrikuise koolituse osas Narva päeva koos seal toimunud rühmatööga, mille käigus otsiti täiendavaid infotehnoloogilise iseloomuga vahendeid viisamenetluse efektiivsemaks muutmiseks.  **Üldiselt võib projekti lugeda õnnestunuks ja eesmärgid saavutatuks**. |

**4. Teave ja avalikustamine: läbiviidud tegevused *(Üksikasjalik kirjeldus, kuidas tagati nähtavus ministeeriumi ja ISFi kaasrahastamisele. Aruandele tuleb lisada kõigi projekti kohta avaldatud ja projekti käigus valminud materjalide jms koopiad.)***

|  |
| --- |
| **Nähtavus projekti ja ISFi kaasrahastamisele tagati järgmiste tegevustega:**   1. Välisministeeriumi ISFi projektijuht kasutas projekti korraldamisel saadetavates e-kirjades (kirjad koolitatavatele, lektoritele ja teistele koolitusega seotud isikutele) spetsiaalset automaatselt lisatavat allkirja, milles sisaldus ka eraldi pildina viide ministeeriumi ja ISFi kaasrahastamisele (edastatud vahearuandega). 2. Juunikuisel koolituse said kõik koolitatavad mapi koolitusmaterjalidega, mille kaanel oli kleebis koolituse nimetuse ja toimumise ajaga ning viitega ministeeriumi ja ISFi kaasrahastamisele (edastatud vahearuandega). 3. Koolitusmaterjalid (ajakava, gruppide nimekirjad, koolitusmaterjalid) kandsid faili jaluses viidet ministeeriumi ja ISFi kaasrahastamisele (juunikuise koolituse vastavad materjalid edastati vahearuandega, oktoobrikuise koolituse materjalid on lisades 1.1 kuni 1.3). 4. Koolitusruumides kasutati A1 formaadis plakateid viitega ministeeriumi ja ISFi kaasrahastamisele (edastatud vahearuandega). 5. Juunikuisel koolitusel osalejad said koolituse lõpus koolituse läbimise kohta tunnistuse, millel oli viide ministeeriumi ja ISFi kaasrahastamisele (edastatud vahearuandega). |

**Kinnitan, et kõik käesolevas aruandes esitatud andmed on õiged.**

Koostaja:

Tanel Jõks

Välisministeeriumi konsulaarosakonna konsulaarteenuste büroo lauaülem

*/allkirjastatud digitaalselt/*

Lisad:

1. Kõigi projekti käigus valminud materjalide, aja- või veebilehtede jms koopiad (failid on koondatud tihendatud arhiivifaili Lõpparuande lisad – 1. Materjalid.7z):[[13]](#footnote-13)
   1. oktoobrikuise koolituse ajakava (fail Ajakava.docx):
   2. koolitusel osalejate nimekirjad ja jaotumine gruppidesse (fail Vahetused ja grupid.docx);
   3. 2. oktoobril toimunud koolitusel kasutatud presentatsioon (fail Schengeni viisade menetlejate koolitus suures saalis 2-10-2015.pptx).
2. Dokumendid aruandlusperioodil tehtud kulutuste kohta:
   1. VMi raamatupidamise väljavõte perioodil 1. juuli kuni 31. oktoober tehtud kulutuste kohta (fail Lõpparuande lisad – 2.1 Raamatupidamise väljavõte.pdf);
   2. projekti vormile vastav kuluaruanne (fail Lõpparuande lisad – 2.2 ISFB-3 Eelarve, kuluaruanne – lõpparuanne -11-2015.xlsx);
   3. kuludokumendid (failid kuludokumentidega on koondatud tihendatud arhiivifaili Lõpparuande lisad – 2.3 Kuludokumendid.7z).
3. Oktoobrikuise koolituse osalejate allkirjalehed ning lähetuskorralduses ja lähetuskulude aruanded koos lisadega:
   1. koolituse osalemise allkirjalehtede koopiad (failid Osalejate allkirjaleht 01-10-2015.pdf, Osalejate allkirjaleht 02-10-2015.pdf ja Osalejate allkirjaleht 05-10-2015.pdf);
   2. koolitusega seotud lähetuskorralduses ja lähetuskulude aruanded koos lisadega (failid lähetuskorralduste ning lähetuskulude aruannete ja lisadega on koondatud tihendatud faili Lõpparuande lisad – 3.2 Lähetuskorraldused ning lähetuskorralduste aruanded koos lisadega 26-11-2015.7z).

Toetuse saaja esindaja:

Väino Reinart

välismajanduse ja arengukoostööküsimuste asekantsler kantsleri ülesannetes

/allkirjastatud digitaalselt/

|  |  |
| --- | --- |
|  |  |

1. Lühidaltkonkreetsetes ja mõõdetavates terminites: kvantiteet (kui palju?), kvaliteet (kui hästi?), asukoht (kus?),

   aeg (millal?) jne**).** [↑](#footnote-ref-1)
2. Palun märkida, millistesse ISFi ühistesse indikaatoritesse projekt panustab, lisage projektiga saavutada kavandatud

   sihttase/näitajad. Ühised indikaatorid tulenevad 16. aprilli 2014. a Euroopa Parlamendi ja nõukogu määrustest (EL)

   nr 515/2014 ja (EL) nr 513/2014. [↑](#footnote-ref-2)
3. Märkida piiriületuste arv alates väravate soetamise hetkest kuni aruande esitamiseni. Toetuse saajal on kohustus

   regulaarselt raporteerida piiriületuste arvu Siseministeeriumi vastava päringu korral pärast projekti lõppu kuni ISF

   lõpparuande esitamiseni Euroopa Komisjonile 31. detsembril 2023. [↑](#footnote-ref-3)
4. Mitme projekti või uurimisrühma korral eristada osalejad (liikmesriigid, asutused, ametid), nt märkida

   sulgudesse juhtriigi taha projekt nr 1, projekt nr 2 vms. [↑](#footnote-ref-4)
5. Valida, kas raporteeritakse kuritegevuse liikide kaupa või õiguskaitse horisontaalsete valdkondade kaupa. [↑](#footnote-ref-5)
6. Sihttaseme/näitaja alla märkida, millise piiriülese kuritegevuse vastase võitluse valdkonnas

   õiguskaitseametnikke koolitati, ametnike arv ja nende koolituse kestus (koolituspäevade arv inimese kohta) nt, ebaseaduslik uimastikaubandus: ametnike arv 50, koolituspäevade arv inimese kohta 2). [↑](#footnote-ref-6)
7. Sihttaseme/näitaja alla märkida, millise piiriülese õiguskaitse horisontaalses valdkonnas õiguskaitseametnikke

   koolitati, ametnike arv ja nende koolituse kestus (koolituspäevade arv inimese kohta), nt teabevahetus:

   ametnike arv 50, koolituspäevade arv inimese kohta 2). [↑](#footnote-ref-7)
8. Sihttaseme/näitaja alla märkida kuritegevuse liik, mille vastasesse võitlusesse projektiga panustatakse (rahalist

   väärtust ei pea eraldi lisama). [↑](#footnote-ref-8)
9. Andmelaadijad; SIENA kättesaadavuse laiendamine; projektid, mille eesmärk on parandada analüüsimiseks

   koostatud tööfailide sisendeid jne. [↑](#footnote-ref-9)
10. Märkida „x“, kui projekt panustab elutähtsa infrastruktuuri kaitsesse. [↑](#footnote-ref-10)
11. Märkida „x“, kui projekt on seotud sisejulgeoleku valdkonna riskide hindamise ja juhtimisega. [↑](#footnote-ref-11)
12. Valida valdkond ja märkida, mitu ekspertide kohtumist, seminari jms toimus. [↑](#footnote-ref-12)
13. Ei lisata vahearuannete käigus esitatud materjale. [↑](#footnote-ref-13)